**FELADAT ELLÁTÁSI SZERZŐDÉS**

iskola-egészségügyi védőnői ellátás nyújtására

amely létrejött egyrészről

**Balatonvilágos Község Önkormányzata** (székhely: 8171 Balatonvilágos, Csók István sétány 38., adószám: 15734044-2-14, képviseli: Takács Károly polgármester)

a továbbiakban: Önkormányzat,

másrészről

**Somogy Vármegyei Kaposi Mór Oktató Kórház** (képviseli: Dr. Inczeffy István Levente főigazgató, székhelye: Kaposvár, Tallián Gy. u. 20-32., bankszámlaszám: Magyar Államkincstár 10039007-00297260-00000000, adószám: 15399526-2-14)

a továbbiakban: Egészségügyi Szolgáltató,

(együttesen: Felek, Szerződő Felek) között az alulírott helyen és időben az alábbi feltételekkel:

1. Szerződő Felek kölcsönösen megállapodnak abban, hogy Egészségügyi Szolgáltató, **2023. július 1.** napjától határozatlan időre kötelezettséget vállal iskola-egészségügyi védőnői ellátás biztosítására, az egészségügyről szóló 1997. évi CLIV. törvény, az egészségügyi alapellátásról szóló 2015. évi CXXIII. törvény 5. § (1) bekezdés e) pontja, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, a 41. § (6) bekezdése, az iskola-egészségügyi ellátásról szóló 26/1997. (IX.3.) NM rendelet és a…………….képviselő-testületének határozata szerinti iskola- egészségügyi szolgáltatás folyamatos, a jogszabályban és az egészségügyi szakmai és etikai szabályokban előírt szakmai színvonalon történő nyújtására. A jelen szerződés tárgyát képező részletes feladatok a védőnő munkaköri leírása tartalmazza.
2. Az iskola-egészségügyi ellátásról szóló 26/1997. (IX.3.) NM rendelet 1. § (3) bekezdése alapján az iskola-egészségügyi feladatot ténylegesen, az Egészségügyi Szolgáltatóval kötött egészségügyi szolgálati jogviszonyban ellátó védőnők szakmai irányítását a kollegiális védőnői mentorrendszeren keresztül az Országos Kórházi Főigazgatóság látja el.
3. Az Egészségügyi Szolgáltató köteles az 1.) pontban vállalt feladatok személyi feltételeit biztosítani, továbbá köteles az Önkormányzattal egyeztetni az előrelátható távolléttel járó események (továbbképzés, szabadság, helyettesítés) alatti ellátás formáját. Szerződő Felek rögzítik, hogy a jelen szerződés tárgyát képező feladatellátás teljesítéséhez szükséges eszközöket az Önkormányzat az Egészségügyi Szolgáltató rendelkezésére bocsátja térítésmentesen.
4. Az Önkormányzat köteles az Egészségügyi Szolgáltató részére megadni minden olyan információt, amely a kötelezettségeinek teljesítéséhez szükséges.
5. Az Egészségügyi szolgáltató köteles a jogszabályokban foglalt nyilvántartásokat vezetni, a jogszabályok szerinti adatszolgáltatások teljesítéséről gondoskodni és azokat kérésre az Önkormányzat részére haladéktalanul átadni.
6. Az Egészségügyi Szolgáltató köteles a szolgáltatás folyamatosságáról gondoskodni az NM rendeletben és hatósági engedélyben foglaltak szerint.
7. Az Egészségügyi Szolgáltató köteles haladéktalanul írásban tájékoztatni az Önkormányzatot, ha a feladat ellátása bármilyen okból akadályoztatva van.
8. A Felek az eredményes és hatékony együttműködés érdekében kapcsolattartókat jelölnek ki:
	1. Önkormányzat részéről kijelölt kapcsolattartó:

Név: Baumann-Soós Adrienn

 pénzügyi ügyintéző

Telefon: 06-88/480-845

E-mail: onkormanyzat@balatonvilagos.hu

* 1. Egészségügyi Szolgáltató részéről kijelölt kapcsolattartó:

Név: Tolnai Anikó vármegyei kollegiális védőnői mentor

 Vármegyei Védőnői Szolgálat Osztálya

Telefon: 06-20/532-1837

 06-30/135-1412

E-mail: tolnai.aniko@okfo.gov.hu

1. Szerződő Felek rögzítik, hogy az Egészségügyi Szolgáltató az egészségügyi szolgáltatás nyújtására jogosító jogerős működési engedéllyel és a Nemzeti Egészségbiztosítási Alapkezelővel kötött finanszírozási szerződéssel rendelkezik.
2. Az alapellátásban résztvevőknek – ideértve az egészségügyi, szociális, gyermek és ifjúságvédelmi területet is – együtt kell működnie a lakosság egészségi, szociális és mentális állapotának megőrzése, javítása érdekében. (felnőtt háziorvos, házi gyermekorvos, fogorvos, iskola-egészségügyi feladatot ellátó szakember, védőnő, családsegítő illetékes munkatársa, gyermekjóléti szolgálat illetékes munkatársa, gyermekjóléti szolgálat illetékes munkatársa stb.)
3. Szerződő Felek kölcsönösen kijelentik, hogy amennyiben jelen szerződésben szabályozott bármely kérdés utóbb jogszabályváltozás folytán, annak módosítása nélkül jogszabállyal ellentétessé válna, vagy azzal kapcsolatban kiegészítésre szorul, kölcsönösen írásban kezdeményezik a szerződés módosítását a jogszabályváltozás hatályba lépését követő 30. napon belül, annak megtörténtéig a szerződés a hatályos jogszabályi előírások szerinti tartalommal együtt érvényes.
4. Az Egészségügyi Szolgáltató kötelezettséget vállal arra, hogy az iskola- egészségügyi védőnői feladatok ellátására az érintett nevelési-oktatási intézményekkel, illetve fenntartókkal haladéktalanul megköti a feladatok ellátására a Megállapodást.
5. Jelen Szerződést a Szerződő Felek határozatlan időre kötik meg azzal, hogy azt bármelyik Fél, a másik Félhez intézett írásbeli nyilatkozatával hat hónapos felmondási idővel szüntetheti meg. Írásbelinek minősül a másik félhez intézett tértivevényes levélpostai küldemény, a hivatali-, cég- vagy ügyfélkapura küldött felszólítás. A jelen feladat-ellátási szerződés a mindkét fél általi aláírást követő napon lép hatályba.
6. Szerződő Felek úgy állapodnak meg, hogy Önkormányzat jelen szerződést azonnali hatállyal, indokolással, kizárólag akkor jogosult felmondani, ha:
7. Egészségügyi Szolgáltató a jelen szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat.
8. a személyes ellátásra kötelezett iskola-védőnő egészségügyi tevékenység végzésére való jogosultságát bármely okból elveszti.
9. Szerződő Felek kölcsönös kötelezettséget vállalnak arra, hogy a jelen szerződéssel és annak teljesítésével összefüggésben tudomásukra jutott valamennyi üzleti és egyéb adatot vagy információt titokként kezelnek. Ezen adatokat és információkat a másik Fél előzetes, kifejezett hozzájárulása hiányában semmilyen formában sem közvetve, sem közvetlenül nem tárják fel harmadik személyek részére. A titoktartási kötelezettség a jelen szerződés megszűnését követően is korlátlan ideig terheli a feleket. A titoktartási kötelezettség és korlátozás nem vonatkozik a Feleket jogszabály alapján terhelő adatközlési kötelezettség teljesítésére, valamint Felek irányító illetőleg döntéshozó szervei, valamint működésüket vagy gazdálkodásukat ellenőrző szervek képviselői, továbbá a Felek jogi, számviteli vagy más szakmai tanácsadói részére történő szükséges és megengedett mértékű adatközlésre.
10. Szerződő Felek kötelezik magukat arra, hogy védik és megőrzik a jelen szerződés teljesítése során tudomásukra jutott személyes adatokat, és minden erőfeszítést megtesznek annak érdekében, hogy azok megfelelő védelmét biztosítsák. A felek a szerződéssel összefüggésben kezelt személyes adatokat kizárólag a cél eléréséhez szükséges mértékben és ideig, a megfelelő jogalap rendelkezésre állása esetén kezelik. A felek képviselői, a szerződés teljesítésében közreműködő személyek és a kapcsolattartók adatait az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (2016. április 27.) rendelkezései szerint kezelik és biztosítják az érintettek megfelelő tájékoztatását.
11. Felek nyilatkoznak, hogy a nemzeti vagyonról szóló 2011. évi CXCVI. törvény szerinti átlátható szervezetnek minősülnek.
12. Szerződő Felek úgy állapodnak meg, hogy Egészségügyi Szolgáltató a jelen szerződést azonnali hatállyal, indokolással, kizárólag akkor jogosult felmondani, ha Önkormányzat a jelen szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat.
13. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, illetve a hatályos egészségügyi jogszabályok alkalmazandók.
14. Szerződő Felek kölcsönösen kötelezettséget vállalnak arra, hogy a szerződés időtartama alatt együttműködnek az iskola-egészségügyi védőnői ellátás működtetésének biztosítása érdekében.
15. Szerződő Felek jelen szerződésből eredő esetleges vitás kérdésekben egyezségre törekednek, ennek eredménytelensége esetére Szerződő Felek a Kaposvári Járásbíróság – hatáskörtől függően a Kaposvári Törvényszék – illetékességét kötik ki.
16. Jelen szerződés négy, egymással mindenben megegyező példányban készült, melyből két példány az Egészségügyi Szolgáltatót, valamint két példány az Önkormányzatot illeti.

Szerződő Felek a szerződést elolvasták és értelmezés után, mint akaratukkal mindenben megegyezőt jóváhagyólag aláírják.

Balatonvilágos, 2023. 07. Kaposvár, 2023. 07.

 …………………………………… ……………………………………

 Balatonvilágos Község Önkormányzata Somogy Vármegyei Kaposi Mór Oktató Kórház

 Takács Károly Dr. Inczeffy István Levente

 polgármester főigazgató

Jogi ellenjegyző

 ……………………………………

 Dr. Boda Zsuzsanna

 jegyző

Pénzügyi ellenjegyző

 …………………………………… ……………………………………

 Balogh Gábor közgazdasági osztályvezető Molnárné Kalmár Beáta gazdasági igazgató

 Siófok, 2023. 07. Kaposvár, 2023. 07.